ADI

DOAR ÎN MEDIUL RURAL - Campanie gratuită de colectare a deșeurilor voluminoase în perioada 20-25 aprilie 2026
2026-04-20 08:00 - 2026-04-25 17:00 (Europe/Helsinki) | Bistrita-Nasaud, Str. Pacii nr. 2A, Bistrita, Bistrita - Nasaud, 420080, România
ATENȚIE!
DOAR ÎN MEDIUL RURAL – CAMPANIE GRATUITĂ DE COLECTARE A DEȘEURILOR VOLUMINOASE!
ADI Deșeuri Bistrița-Năsăud împreună cu Supercom SA organizează în perioada 20 – 25 APRILIE 2026, campania gratuită de colectare a DEȘEURILOR VOLUMINOASE în toate localitățile din MEDIUL RURAL al județului Bistrița-Năsăud. Campania gratuită de colectare a deșeurilor voluminoase NU se derulează în niciun oraș din județ.
În categoria deșeurilor voluminoase intră fotolii, canapele, saltele, dulapuri, mese, scaune, mobilier de grădină, jucării de dimensiuni mari – tobogane, biciclete, trotinete, piscine gonflabile, cuști de animale, balansoare, covoare sau alte bunuri de folosință îndelungată.
Solicităm cetățenilor care locuiesc ÎN ZONELE DE CASE să le scoată în fața porții, având grijă să nu încurce circulația pietonală sau auto.
IMPORTANT! Vă rugăm să NU scoateți deșeurile voluminoase ÎN AFARA DATELOR MENȚIONATE în programul de colectare de mai jos:
În ZONA RURALĂ, programul de colectare a DEȘEURILOR VOLUMINOASE este cuprins în perioada 20-25 APRILIE 2026, după cum urmează:
20 APRILIE 2026 în comunele Tiha Bârgăului, Șieu Măgheruș, Chiochiș, Nușeni, Șieuț, Monor, Mărișel, Nimigea și Runcu Salvei;
21 APRILIE 2026 în comunele Prundu Bârgăului, Șieu Măgheruș, Dumitra, Șintereag, Braniștea, Silivașu de Câmpie, Urmeniș, Milaș, Galații Bistriței, Rodna, Șanț, Ilva Mică, Maieru, Coșbuc și Salva;
22 aprilie 2026 în comunele, Bistrița-Bârgăului, Budacu de Jos, Târlișua, Spermezeu, Budești, Sânmihaiu de Câmpie, Sate Teaca, Chiuza și Zagra;
23 APRILIE 2026 în comunele Dumitrița, Uriu, Ciceu Mihăești, Căianu Mic, Miceștii de Câmpie, Sate Lechința, Matei, Șieu Odorhei, Leșu, Feldru, Poiana Ilvei, Lunca Ilvei, Ilva Mare, Măgura Ilvei, Rebra, Rebrișoara și Parva;
24 APRILIE 2026 în comunele: Josenii Bârgăului, Cetate, Petru Rareș, Negrilești, Ciceu Giurgești, Șieu, Teaca, Lechința, Romuli și Telciu;
25 APRILIE 2026 în comuna Livezile;
Atenționăm cetățenii județului Bistrița-Năsăud, că în afara campaniilor organizate de ADI Deșeuri Bistrița-Năsăud, aceste deșeuri VOLUMINOASE se pot depune GRATUIT la cele 5 centre de colectare a deșeurilor amenajate la nivelul județului Bistrița-Năsăud. Centre de colectare a deșeurilor la nivelul județului Bistrița-Năsăud sunt amplasate în:
Bistrița – 2 centre de colectare: Pe str. Narciselor, lângă fostul Netex și în Viișoara, lângă Complex Heidenfeld,
Beclean – în cadrul Stației de Transfer la ieșirea spre Braniște,
Năsăud – în cadrul Stației de Transfer lângă depozitul Lukoil
Sângeorz-Băi – în cadrul Stației de Transfer de lângă cariera Cormaia;
Ai ocazia de a scăpa GRATUIT de aceste deșeuri, prin urmare te rugăm să fii responsabil și să contribui și tu la eforturile de a avea un județ mai curat!
Haideți să le punem pe toate la locul lor!
